Downloaded from YTS.MX
Official YIFY movies site: YTS.MX
यह फ़िल्म 1988 की वसंत के दौरान एक हफ़्ते में घटती है
तैयार हैं?
मुझे अनुवादक दिखाई नहीं देता।
माइक किस लिए है?
मैं लगभग इस जगह में इशारे देता हूँ।
हाँ, लगभग इस जगह में।
लेकिन जब भावुक हो जाता हूँ, तो काफ़ी हिलता हूँ।
अगर चश्मा पहन लूँ तो शायद ठीक रहेगा।
अच्छा।
शायद इसके बिना ही ठीक हूँ।
सब तैयार हैं?
हाँ! आखिरकार!
मुझे एक कहानी सुनानी है।
गैल्यूडेट युनिवर्सिटी वॉशिंग्टन, डी.सी.
बधिरों के लिए दुनिया की इकलौती युनिवर्सिटी
मैं अपनी गर्लफ़्रेंड के कमरे में था।
रविवार
अचानक से…
बत्तियाँ टिमटिमाने लगीं…
और मुझे कुछ काँपता हुआ महसूस हुआ।
कोई दरवाज़े पर पैर मार रहा था…
मतलब, "जल्दी करो!"
तो मैं झट से दरवाज़े पर गया…
और नीचे, कैंपस के प्रवेश पर गया।
गैल्यूडेट युनिवर्सिटी से, हम सीधा प्रसारण कर रहे हैं,
जहाँ छात्र विरोध कर रहे हैं
क्योंकि अपने कॉलेज के भविष्य को लेकर, वे अपनी राय रखना चाहते हैं।
एक नया अध्यक्ष चुना जाने वाला है
और छात्र चाहते हैं कि उनके जैसा ही कोई उस पद पर बैठे।
मैं केएफ़सी से लौट रहा था।
गाड़ी चलाते-चलाते, थैली में से खा रहा था।
दूसरे हाथ से इशारे भी कर रहा था,
पर मेरी जो गर्लफ़्रेंड थी, उसमें श्रवण शक्ति थी और वह घबरा रही थी।
बोली, "बधिर ड्राइवर, हे भगवान! सामने देखो।"
मैं बोला, "घबराओ मत।"
जब मैं कैंपस पर पहुँचा…
लोग मेरी गाड़ी के आगे वाले हिस्से पर
ज़ोर-ज़ोर से मार रहे थे।
यहाँ गैल्यूडेट युनिवर्सिटी के दरवाज़े के बाहर,
छात्र दिन भर विरोध करते रहे और इंतज़ार करते रहे,
जबकि अंदर बोर्ड ऑफ़ ट्रस्टीज़ की बैठक चल रही है।
अगर छात्रों की बात मान ली गई,
तो 124 सालों में पहली बार, युनिवर्सिटी को
अपना पहला बधिर अध्यक्ष मिलेगा।
तो मैं पहाड़ी से नीचे उतर रही थी, और मैंने ढेरों लोग देखे।
एकदम जोश से भरा माहौल था।
और मुझे लगा, "वे किसी बधिर को ही चुनेंगे।"
गैल्यूडेट बधिरों के लिए दुनिया की इकलौती युनिवर्सिटी है,
और 124 सालों के इतिहास में, इसका कभी कोई बधिर अध्यक्ष नहीं रहा है।
साल 1864 में, एब्रहैम लिंकन ने एक कानून पर दस्तखत किए थे
और बधिर छात्रों के लिए दुनिया के पहले कॉलेज की स्थापना की।
बधिर अध्यक्ष अभी!!
यही सही वक्त है। चलो भी।
कोई एक बक्सा लाया था।
उसमें पैम्फ़लेट थे।
किसी ने मुझे कागज़ का टुकड़ा दिया।
मैंने कागज़ देखा…
उसे उठाया, और पढ़ा।
देखा, मैंने कहा था।
श्रवण शक्ति वाले लोग।
मैंने चारों तरफ़ देखा और अचानक से…
आज शाम गैल्यूडेट युनिवर्सिटी में एक तूफ़ान सा मचा है।
कॉलेज के बोर्ड ऑफ़ ट्रस्टीज़ ने
कॉलेज की अध्यक्षता के लिए दो बधिर उम्मीदवारों को नज़रअंदाज़ कर…
ऐसी महिला को चुना है जिसमें श्रवण शक्ति है।
मैं यह नहीं मानता।
अंतिम उम्मीदवारों में, दो बधिर मर्द,
हार्वी कोर्सन और आई. किंग जॉर्डन,
गैल्यूडेट्स कॉलेज ऑफ़ आर्ट्स एन्ड साइंसेंज़ के डीन।
तीसरे उम्मीदवार को लेकर विवाद है,
श्रवण शक्ति वाली एक महिला, एलीसाबेथ ज़िंसर।
बधिर की जगह, वे ऐसे किसी को चुनें जिसमें श्रवण शक्ति हो, यह नामुमकिन था।
आपको ये कागज़ मंज़ूर हैं? रखने हैं?
फेंक दें? जला डालें? हाँ!!
वे बहुत गुस्से में थे।
उन्होंने अपमानित महसूस किया।
वे हिंसा पैदा करना चाहते थे।
मुझे सबसे पहले लगा, "शांति रखो।"
वे पूरी तरह से बेकाबू थे, बस में नहीं थे।
मैंने आपका तब का फ़ुटेज देखा,
और आप कमाल के हैं।
मैं तब काफ़ी दुबला था।
तो मैं खड़ा हुआ और मैंने कहा, "सुनो, सब बैठ जाओ।"
और सब बैठ गए।
दक्षिण अफ़्रीका में अपार्थीड है यहाँ डेफ़ीड है
मुझे भी उतना ही अपमानित महसूस होता है जितना कि तुम लोगों को महसूस होता है
जब वे हमसे कहते हैं कि बधिर लोग
काबिल नहीं हैं!
जेरी
मुझे वह इंसान दिखाई देता है जो बहुत ही भड़का हुआ है…
और जो लड़ने के लिए तैयार है।
आप शुरू से ही वैसे थे?
बाकी लोगों के लिए,
मैं एक मासूम सा फ़रिश्ता था, पर मेरे माँ-बाप कहते थे, "नहीं।"
मैं एक नंबर का शैतान हुआ करता था।
तो एक बात बताइए, आप फ़रिश्ता नहीं हैं?
वैसे, मुझमें फ़रिश्तों वाली आभा है,
लेकिन उस पर धूल पड़ गई है।
एक परत सी चढ़ गई है।
मेरे पिता बहुत ही बेहतरीन डेंटल लैब टेकनीशियन हुआ करते थे।
बहुत से लोग मेरे पापा की वजह से वहाँ जाते थे,
पर उन्हें बिल्कुल भी अंदाज़ा नहीं था कि वह बधिर थे।
लैब टेकनीशियन कहा करते थे,
"अरे, इस बधिर इंसान का हमारे साथ काम करना बड़े ही शर्म की बात है।"
इसलिए उन्होंने उन्हें बेसमेंट में भेज दिया।
और वह हर रोज़ वहीं पर काम करते थे।
उन्हें ऊपर जाकर बैठने की कभी इजाज़त नहीं होती थी।
उन्हें चिढ़ होती थी?
तब बधिर लोगों को इन सब चीज़ों की आदत थी।
वे बस सह जाते थे।
पर मैं वह नहीं मानने वाला।
तुम लोग कितने नाराज़ हो?
कितने नाराज़ हो?
अब ठीक है।
मेरे साथ ऐसा नहीं होगा।
यह दुनिया हमें नहीं रोक सकती!
इस विवाद की वजह से उन लोगों पर
नज़र पड़ी है जो अब तक किसी तरह के प्रचार के बिना ही
अपना काम करने के आदी रहे हैं:
गैल्यूडेट युनिवर्सिटी के बोर्ड ऑफ़ ट्रस्टीज़।
मैंने उनसे कहा कि किसी एक को भेजकर हमें पूरी बात समझाएँ,
और उन्होंने कहा, "हम काम में उलझे हैं।"
बकवास!
बोर्ड के सदस्य
जनता के रूबरू नहीं होना चाहते थे,
मतलब, उनके लिए हमारी कोई अहमियत नहीं है।
बधिर अध्यक्ष अभी!
उनका यह रवैया है।
तो हमने कहा, "बोर्ड कहाँ है? बोर्ड कहाँ पर है? कहाँ है?"
हम वजह जानना चाहते हैं!
हमें कारण बताना होगा!
पर मुझे पता है कि बोर्ड ऑफ़ ट्रस्टीज़ कहाँ है।
आज रात एनई वॉशिंग्टन
नाराज़ छात्र पैदल मेफ़्लावर होटल गए
जहाँ बोर्ड ऑफ़ ट्रस्टीज़ के कुछ सदस्यों को खाने पर मिलना था।
मैं सामने था।
मैंने सब का नेतृत्व किया।
शायद छात्रों ने मुझे चुना।
मैं छात्र संगठन का अध्यक्ष था
लेकिन कुछ ही दिन पहले चुना गया था।
ग्रेग
हम ऐसा नहीं होने दे सकते! नहीं होने दे सकते! नहीं!
इसलिए तैरना सीखा भी नहीं था कि मुझे पानी में धकेल दिया गया।
यह हमारे मुँह पर तमाचा है।
बहुत से लोग मेरे पास आने लगे।
मानो मैं ज़िम्मेदार हूँ।
अपना रहनुमा समझ रहे हैं और कह रहे हैं, "मुझे रास्ता दिखाओ। आगे क्या करना है?"
कौन ज़िम्मेदार था?
मैं था।
द मेफ़्लावर
बोर्ड तीसरी मंज़िल पर है।
आपको पता है, वे क्या कर रहे हैं?
वे आराम से बैठकर खाना खा रहे हैं,
छात्रों का मज़ाक उड़ा रहे हैं।
हमें जवाब दिए बिना, बोर्ड को जाने मत देना।
छात्रों की नज़र अब बोर्ड ऑफ़ ट्रस्टीज़ की चेयरमैन,
जेन बैसेट स्पिलमन पर है।
ओह, वह महिला।
बहुत नाराज़गी है, और हमें अभी भी समझ नहीं आता,
और मुझे ऐसा लगता है कि हमें एक बधिर अध्यक्ष को चुनना चाहिए था।
उससे घमंड और दौलत की बू आती थी।
फ़ौज वाले कपड़े पहने हुए।
आप बधिर समुदाय की प्रतिनिधि हैं।
काफ़ी अफ़रा-तफ़री थी।
सब लोग एक साथ इशारे दे रहे थे।
भीड़ को शांत करना ज़रूरी था।
डीसी पुलिस के मुताबिक, तुम्हें गिरफ़्तार किया जाएगा।
तुम्हारी मर्ज़ी है।
तो मैंने आगे आने का फ़ैसला किया।
पुलिस को लगता है कि भीड़ बहुत नज़दीक है।
ब्रिजेटा
आपको हमें जगह देनी होगी।
मुझे कुछ सुनाई नहीं देता।
मैं पूरी तरह से बधिर हूँ…
लेकिन मेरे अंदर एक ताल है।
एक ताल के हिसाब से चलना आता है।
आप संगीत को महसूस कर सकते हैं, इसलिए हरकत कर सकते हैं और उसे समझ सकते हैं।
मैं हाई स्कूल में चीयरलीडर हुआ करती थी।
हमारा एक पैक-मैन डांस हुआ करता था।
हमारे समुदाय में एक चुटकुला है।
गाड़ी में घुसने के बाद, अगर आप रेडियो चलाएँ,
तो हम कहते हैं, "हाँ, गाने, हाँ…"
और वहाँ खबरें होती हैं।
हरकत और ताल ही…
सब कुछ है।
स्पिलमन निकलो!
मुझे अहसास हुआ कि सभी का
एक जैसा जोश बनाए रखने के लिए, हमें ताल की ज़रूरत थी।
स्पिलमन निकलो!
तुम लोग कामयाब हुए।
अब बोर्ड तुम्हारी बात सुनेगा।
तो स्पिलमन छात्रों से बात करने के लिए राज़ी हुईं।
और पुलिस ने कहा कि उनके आसपास रहेंगे, उनकी हिफ़ाज़त करेंगे।
मैं यह बताने आई हूँ कि मेरा नाम जेन बैसेट स्पिलमन है।
गैल्यूडेट के बोर्ड ऑफ़ ट्रस्टीज़ की चेयरमैन हूँ।
माफ़ कीजिए, जेन।
माफ़ कीजिए, आपने हाल ही में जो फ़ैसला किया है,
हमें उससे तसल्ली नहीं है।
टिम
अब, आपको इन्हें इसकी वजह बतानी होगी…
जब मैं स्पिलमन से मिला, मैं बहुत नाराज़ था।
हमारे पास बधिर उम्मीदवार थे। हम उसके लिए तैयार थे।
वे अच्छे उम्मीदवार थे।
हमारे दो और उनका एक।
दो बधिर उम्मीदवार और एक श्रवण शक्ति वाला।
मुझे लगता है कि आपको इन्हें वजह बतानी होगी।
अब, टिम, तुम यह चाहते थे
कि मैं यहाँ आकर इन लोगों से बात करूँ।
उनमें एक अलग ही नखरा था।
चाहते थे कि छात्रों से बात करूँ।
इंग्लैंड की किसी आम महिला के जैसी।
जैसे…
मानो आपकी कोई चाय पार्टी चल रही हो।
एक काम करती हूँ। पहले, एक मिनट बातें करते हैं
और फिर देखेंगे अगर इस बारे में बात कर सकते हैं, ठीक है?
मुझे लगता है कि अब
आप सब को शायद गैल्यूडेट लौट जाना चाहिए,
और शांति से शाम बिताते हैं…
बकवास!
शांति रखो।
मुझे एक सवाल पूछना है।
आपको इशारे करने आते हैं?
नहीं, मैं नहीं…
उन्हें बधिर लोगों से जुड़ी
किसी भी बात की कोई समझ नहीं थी।
बिल्कुल भी नहीं।
अच्छा।
जेन, मुझे कुछ कहना है…
तो मैंने पूछा, "क्यों?
आपने ज़िंसर को नियुक्त क्यों किया?"
और फिर उन्होंने कहा,
"बधिर लोग उस दुनिया में काम करने को तैयार नहीं हैं
जिसमें श्रवण शक्ति वाले लोग हों।"
क्या?
उन्होंने सच में यह बात कही?
उन्होंने ऐसा कहा?
और अनुवादक ने कहा, "आपने ठीक सुना।"
हमारा चिल्लाने का मन किया।
पर हमारी भाषा में…
आप कैसे चिल्ला सकते हैं?
उनकी दुनिया में सन्नाटा होगा, लेकिन आज रात
उनका गुस्सा तेज़ है और साफ़ है।
मुझे इतना गुस्सा आ रहा है कि हद ही हो गई।
ग्रीन्सबोरो में डॉ. ज़िंसर के घर से उनसे बात करते हैं।
मैं उन्हें बताना चाहूँगी कि उस महान युनिवर्सिटी की
अध्यक्ष बनना, मेरे लिए सौभाग्य की बात है।
हमने 124 सालों तक इंतज़ार किया।
क्यों? श्रवण शक्ति वाले क्यों?
मेरे अंदर एक आग सी लग गई।
जैसा कि आप मेरे पीछे देख रहे हैं,
गैल्यूडेट के सैंकड़ों छात्र कैंपस के जिम में
इकट्ठा होने लगे हैं।
इसके बावजूद, मुझे नहीं लगता
कि कोई इंसान, चाहे बधिर या श्रवण शक्ति वाला,
उसकी कोई एक बात
किसी ओहदे के लिए उसकी काबिलियत बन सकती है।
हम सब मिलकर इकट्ठा हुए,
एक छोटा सा घेरा बनाया और सोचने लगे, "आगे क्या करें?"
कुछ तो करना होगा,
लेकिन क्या?
कल एक जुलूस निकालें या नहीं?
हमें यह करना चाहिए? नहीं, हमें वह नहीं करना चाहिए।
तो आपने क्या किया?
बहुत से लोग हमसे नाराज़ होंगे।
कौन सी दुकान?
फ़्लोरीडा स्ट्रीट वाली पर जाओ।
बात सिर्फ़ बधिर अध्यक्ष पाने की नहीं थी।
उससे बढ़कर थी।
श्रवण शक्ति वाले लोग हमेशा हमें दबाकर रखते हैं।
छात्रों का दावा है कि बोर्ड ऑफ़ ट्रस्टीज़
बधिर लोगों के खिलाफ़ पक्षपात करता है।
अब चलो!
अब एक चिंगारी जलाने का समय था।
लिंडा, जाने से पहले, एक सवाल है:
क्या छात्रों के पास फ़ैसले को बदलने की
ज़रा भी संभावना है?
बोर्ड की अध्यक्ष स्पिलमन के मुताबिक,
यह अंतिम फ़ैसला है। वे अपना मन नहीं बदलेंगे।
आग जल चुकी थी।
अभी या कभी नहीं। हमें अभी चाहिए।
हमें अभी एक बधिर अध्यक्ष चाहिए।
मेरे नानाजी ने मुझे
टीटीवाई पर कॉल किया।
एक ऐसी मशीन जिस पर हम लोग फ़ोन करते हैं।
हैलो दादाजी चलिए
चलिए का मतलब है, "चलिए,
अब टाइप करने की आपकी बारी है।"
लेकिन वह उतनी जल्दी टाइप नहीं कर पाते।
हमने खबरें देखीं
मेरे नानाजी ने कहा…
प्लीज़ अपने बड़ों की इज़्ज़त करो
हे भगवान।
उन्होंने कहा नहीं, लेकिन मुझे पता था कि वह क्या सोच रहे थे।
बस मान लो।
अपना सिर झुका लो।
जब मैं छह साल का था, मेरे माँ-बाप का तलाक हो गया था।
मेरे नानाजी ने मेरे पिता की जगह ली।
उन्होंने 1930 के ज़माने में कोलंबिया युनिवर्सिटी में पढ़ाई की थी।
कोई अनुवादक नहीं था।
उन्हें होंठों से समझना पड़ता था,
लेकिन उन्होंने तीन अलग-अलग डिग्रियाँ लेकर ग्रैजुएशन पास की थी।
इसलिए उन्हें मुझसे बहुत उम्मीदें थीं।
अगर हम सरेआम इशारे कर रहे थे, तो उन्हें यह अच्छा नहीं लगा।
वह हमेशा मुझसे कहते थे,
"18 इंच के दायरे में रहकर इशारा दो। उससे बाहर नहीं।"
और मैं कहता, "अच्छा, मैं धीरे से,
थोड़ा-थोड़ा करके इस दायरे से बाहर जाकर इशारे देता हूँ।"
वह मौत की खाई में कूदने जैसा था।
वह कहा करते थे, "श्रवण शक्ति वालों की दुनिया का हिस्सा बनना बहुत ज़रूरी है।"
मैं सोचा करता, "क्यों?
श्रवण शक्ति वालों की दुनिया का हिस्सा बनना ज़रूरी नहीं है।
मेरी अपनी दुनिया है।"
सोमवार
ऐसा ज़माना जिसमें कभी-कभी नाराज़गी भरे,
शोरगुल से भरे जुलूस होते हैं…
बधिर अध्यक्ष के लिए हॉर्न बजाएँ
…उनकी दुनिया की तरह, उनका विरोध भी
भयानक सन्नाटे से भरा हुआ था।
वक्त आ गया है
बधिरों के लिए गैल्यूडेट युनिवर्सिटी के छात्रों का आरोप है
कि उनका कॉलेज प्रशासन उनकी बातें नहीं सुनता।
इसलिए छात्रों ने
कॉलेज बंद कर दिया है।
हमने सारे दरवाज़े बंद कर दिए।
और छात्रों ने बसें खड़ी करके…
कैंपस के सभी द्वार रोक दिए।
तुम कौन हो? सिक्योरिटी हो?
यहाँ काम करते हो? स्टाफ़ हो?
जैसा फ़ौज में होता है, पूरी तरह से तैनात होते हैं।
अड्डा तैयार करते हैं।
क्या छात्र आगे भी द्वार रोके रखने के लिए तैयार हैं?
इसमें कोई शक नहीं है।
बधिर अध्यक्ष पाने के लिए, हम अपनी आत्मा भी कुर्बान करने को तैयार हैं।
हम ही वहाँ का कानून थे।
छात्र खासकर युनिवर्सिटी के
ट्रस्टीज़ की चेयरमैन जेन बैसेट स्पिलमन से खफ़ा हैं…
मैं स्पिलमन से बेहतर इशारे समझता हूँ!
…जिन्होंने ऐसी अध्यक्ष का समर्थन किया जो इशारों की भाषा नहीं समझतीं और कहा,
"बधिर लोग उस दुनिया में काम करने को तैयार नहीं हैं
जिसमें श्रवण शक्ति वाले लोग हों।"
वह गलत बात, यह कहना…
"बधिर लोग श्रवण शक्ति वालों की दुनिया में काम नहीं कर सकते,"
जो सरासर झूठ है।
- आपने नहीं कहा? - नहीं कहा।
मेरी बात को गलत बताया गया, गलत समझाया गया।
तो आपने क्या कहा था?
हाँ, मेरी मदद के लिए एक अनुवादक थी।
और वह… बहुत ही अलग हालात थे
जहाँ ऊपर हेलीकॉप्टर थे
और खिड़की से बाहर चीखते-चिल्लाते हुए
हज़ारों छात्र थे।
वहाँ खलबली मची हुई थी।
इसलिए, मैंने जो कहा,
मैं नहीं बता सकती कि मैंने क्या कहा, क्योंकि उस सब के बीच में मुझे याद नहीं।
- बैसेट, वर्जिनिया में आपका एक घर है। - तीन हैं।
भागकर जाने के लिए तीन घर थे,
इस सब से छुपने के लिए।
हाँ।
आपको कभी लगा, "कहीं और चली जाती हूँ"?
एक बार भी नहीं।
मैं उस तरह की इंसान हूँ जो यह मानती है…
कि आप वही रास्ता बनाते हैं जो आपको सही लगे…
और चाहे आँधी आए, या तूफ़ान आए, आप उसी पर डटे रहते हैं।
जब तक बधिर अध्यक्ष नहीं मिलता… हम हार नहीं मानेंगे
हमें अभी बधिर अध्यक्ष चाहिए!
बोर्ड खुशी से तुम लोगों से मिलेगा,
पर सिर्फ़ एक शर्त पर,
कि तुम कैंपस खोल दोगे।
नहीं!
पहले बधिर अध्यक्ष, उसके बाद हम कैंपस खोलेंगे।
तो बोर्ड ने कहा कि जब तक
आप कैंपस नहीं खोलेंगे, वे नहीं मिलेंगे।
हाँ, उन्होंने यही कहा।
बात खत्म करूँ?
नहीं।
तो फिर कोई बात नहीं होगी। बाय।
अगर तुम लोग समझौता नहीं करना चाहते…
तो आपने क्या कहा?
वे लोग इतना ही कह रहे हैं कि उस बैठक के दौरान,
तुम लोग कैंपस खोल दो।
छात्रों ने एक ट्रस्टी का प्रस्ताव अस्वीकार कर दिया जिसमें
गैल्यूडेट को खोल देने पर, ट्रस्टी छात्रों से बात करते।
कई इमारतें खाली थीं।
एक क्लास का चॉकबोर्ड पूरी कहानी बयान कर रहा था।
उस पर लिखा था, "आज क्लास नहीं होगी,"
और जो भी क्लास में आता, वह गद्दार कहलाता।
लेकिन उस सोमवार,
बहुत से छात्र इससे बच रहे थे।
वे मुसीबत में नहीं पड़ना चाहते थे।
उन्हें डर था कि उनके ग्रेड पर असर पड़ेगा।
और कुछ छात्रों को लगा कि बधिर व्यक्ति यह नहीं कर पाएगा।
मैंने उनको समझाया, "हमें उन्हें यकीन दिलाना होगा।"
और उन्होंने कहा, "नहीं, मुझे नहीं लगता कि हमें बधिर अध्यक्ष मिलेगा।
हम वह नहीं कर सकते।"
मेरे दिमाग में यही चल रहा था।
मैं बहुत घबरा गया।
मैंने ज़ाहिर नहीं किया, पर अंदर ही अंदर महसूस किया।
आप डर गए थे?
नहीं।
चाबियाँ किसके पास हैं?
अगर छात्रों का कोई नुमाइंदा है,
तो वे उसे ध्यान से सुनेंगे।
कौन… नुमाइंदा कौन है?
और तब हमने तय किया
कि हम एक नेता चुनेंगे।
अच्छा। अब वक्त आ गया है कि हम एक बधिर अध्यक्ष को चुनें…
टिम के बारे में बताइए।
बहुत ही उत्साह भरा, जोश भरा।
हम चाहते हैं कि स्पिलमन को बोर्ड के चेयरमैन पद से हटा दिया जाए।
वहाँ सिर्फ़ मर्द थे।
और मैं ज़बरदस्ती घुसने की कोशिश करती रही क्योंकि वह करना था।
स्पिलमन के पास शायद पैसा होगा…
ब्रिजेटा के बारे में क्या कहेंगे?
…पर बधिर लोगों के लिए जज़्बात नहीं है।
हिम्मतवाली।
महिलाओं की आज़ादी की समर्थक।
ब्रिजेटा हमेशा अपने "महिलाओं के मुद्दों" की बातें किया करती थी।
जेरी और क्लास के बाकी लोग कहते थे,
"ओह, ब्रिजेटा हमेशा महिलाओं के अधिकारों की बात करती है।"
मैं महिलाओं का समर्थन करती हूँ, मैं महिलावादी हूँ।
किसी ने कहा, "अगर एक कश्ती हो जिसमें सिर्फ़ बधिर मर्द हों,
या एक कश्ती हो जिसमें सिर्फ़ श्रवण शक्ति वाली महिलाएँ हों,
तो तुम किसमें कूदोगी?"
मैं महिला अध्यक्ष का समर्थन करती हूँ
लेकिन बधिर लोग पहले आते हैं।
जेरी के बारे में बताइए।
यही समय है। बहुत हुआ दमन!
वह बहुत ही भावुक था। बड़ी जल्दी गुस्सा आ जाता है।
दरवाज़ा खोलने के लिए चाबी ढूँढ़ने की बजाय,
दीवार पर मुक्के मारना।
दूसरी तरफ़, ग्रेग…
उसका बिल्कुल ही उल्टा था।
वह ज़्यादा बुद्धि संपन्न था।
ग्रेग कैसे इंसान हैं?
तुम सच में यह बात करना चाहते हो?
हाँ।
ग्रेग काफ़ी चुपचाप सा इंसान है।
वह बस हल्के इशारे देता है।
बिल्कुल भी जज़्बातों को ज़ाहिर नहीं करता।
वह मेरी तरह ज़्यादा बातचीत नहीं करता।
मेरा जोश मेरे हाथों से दूसरे लोगों तक जा पहुँचता है।
मैं दर्शकों में जोश पैदा कर सकता हूँ।
और फिर हम सब ने तय किया
कि ग्रेग लाइबॉक हमारा नेता होगा।
हम सब सहमत थे। बिना किसी शक के।
मुझे लगा कि वह सही इंसान नहीं था।
ग्रेग लाइबॉक गैल्यूडेट युनिवर्सिटी में
एक मामूली इंजीनियरिंग छात्र था।
उसे हाथ पर बाँधने वाला वह फ़ीता मिला जो उनके आंदोलन की पहचान है।
वह एक आंदोलन का नेता है।
…इसके साथ जियो जब तक हमें…
जब तक हमें हासिल नहीं होता।
मुझे ऐसा लगा कि वह उस इंसान को दिया गया
जो किसी काम का नहीं था।
लेकिन हमें पता था कि बिना प्लान के, हमारी बात नहीं बनेगी।
मैं फ़ैसले नहीं लूँगा,
मैं बस बैठक को संभालूँगा, और कुछ नहीं।
मतलब, मैं तय करूँगा कि कौन बात करेगा।
तो हम कई टीचरों से मिले, स्टाफ़ से, पुराने छात्रों से,
जो सालों तक बधिर अध्यक्ष पाने की कोशिश करते रहे।
तो छात्रों को सलाह देने के लिए, वे लोग थे।
तो, आगे क्या करना है?
छात्र क्या करना चाहते हैं?
तो हमने चार माँगें रखीं। चार।
नंबर एक… एक बधिर अध्यक्ष।
जब तक हमें बधिर अध्यक्ष नहीं मिलता, हम कुछ नहीं करेंगे।
दो… स्पिलमन बोर्ड से इस्तीफ़ा देंगी।
तीन… बोर्ड के 51 फ़ीसदी सदस्य बधिर होने चाहिए।
और उन्होंने चौथी माँग रखने पर पूरा ज़ोर दिया:
किसी तरह का प्रतिशोध नहीं होगा।
ताकि निडर होकर छात्र हिस्सा ले सकें।
जब तक हमारी माँगें पूरी नहीं होतीं,
हम चुप नहीं बैठेंगे।
छात्र यही चाहते हैं, है न?
पर सबसे बड़ी बात, हम अलग होकर नहीं रह सकते।
हमें साथ रहना होगा, एक-दूसरे का साथ देना होगा, हिम्मत रखनी होगी।
यहाँ इस दरवाज़े को खोलो। कोई दिक्कत नहीं होगी।
यह दरवाज़ा खोल दो। हम चाहते हैं कि यह खुल जाए।
क्यों खोलें?
पर फिर उन्होंने कैंपस में घुसने का एक और रास्ता ढूँढ़ने की कोशिश की।
उन्होंने चोरी से बाड़ा काट दिया…
और अंदर घुस आए।
और मुझे लगता है कि उन्होंने कहा, "अरे, हम घुस आए।"
फिर उन्हें अहसास हुआ
कि हमने उन दफ़्तरों पर भी ताले लगा दिए थे।
प्लीज़ यह बंद कर सकते हो?
नहीं। रिकॉर्ड करते रहो।
मैं समझौता कर रहा हूँ। एक सेकंड के लिए बात कर सकते हैं?
पर फिर हमें बताया गया
कि स्पिलमन और बोर्ड
हमसे बात करने के लिए राज़ी हैं।
तब मैसेज नहीं भेजे जाते थे।
तो सभी छात्रों को इकट्ठा कैसे करें…
हम फ़ायर अलार्म चालू करेंगे।
और सब को पता चल जाएगा
कि बाहर निकलना है।
मुझे याद है, मैंने खिड़की से बाहर देखा,
और मुझे चारों तरफ़ बस लोग ही लोग दिखाई दिए।
मैदान भरकर सैंकड़ों लोग,
जो स्पिलमन का इंतज़ार कर रहे थे।
उस पल में, गैल्यूडेट आपके लिए क्या मायने रखती थी?
यह काफ़ी दिलचस्प सवाल है।
मेरा रोने का मन करता है।
यहाँ पर सोचिए।
मैं इस दुनिया का नहीं हूँ।
आप सब श्रवण शक्ति वाले हैं।
लेकिन जब मैं गैल्यूडेट गया…
वह मेरा घर है। वह मेरी दुनिया है।
जब मैं गैल्यूडेट में प्रथम वर्षीय छात्र के नाते गया,
वह मेरे लिए स्वर्ग समान था।
तरह-तरह के छात्र गैल्यूडेट आते हैं,
और एक-दूसरे से मिलते हैं।
दुनिया भर से अंतरराष्ट्रीय छात्र, यहाँ आने के लिए आते हैं।
क्योंकि दुनिया में यह ऐसी इकलौती जगह है।
जहाँ बधिर लोग बधिर होकर रह सकते हैं।
जब मैं वहाँ पहुँचा, उस जगह ने मेरा दिल जीत लिया।
किसी दूसरे देश में जाने जैसा है,
और हर कोई एक अलग ही भाषा बोलता है।
जब आप आराम से रहते हैं, हिफ़ाज़त से रहते हैं,
मानो अपने परिवार के साथ हों,
तो उस चीज़ को कैसे समझाएँगे?
गैल्यूडेट ही बधिर समुदाय की…
रोशनी है।
स्पिलमन को जाना होगा!
इसलिए हमें ऐसा नेता मंज़ूर नहीं था
जो हमारी दुनिया को नहीं समझता था।
हम स्पिलमन के कमरे में आने का इंतज़ार कर रहे थे…
यह देखने कि वह क्या कहेंगी।
जब वह पहली पंक्ति कहेंगी, तो तुम लोग सुनना।
अगर वह अपना फ़ैसला न बदलें,
तो हम बाहर निकल जाएँगे।
आप सभी को नमस्ते।
कल गैल्यूडेट के बोर्ड ऑफ़ ट्रस्टीज़ ने
एक नई अध्यक्ष को चुना।
बोर्ड ऑफ़ ट्रस्टीज़ के बहुमत की राय में,
डॉ. एलीसाबेथ ज़िंसर इस मानदंड पर खरी उतरीं
बस एक अपवाद है,
और मैं मानती हूँ कि यह एक अहम अपवाद है,
पर इस अपवाद के साथ
कि उन्हें बधिरता की समझ या फिर इसका बारीकी में ज्ञान नहीं है,
वह इस मानदंड पर खरी उतरीं।
लेकिन…
यह महिला इस संस्थान का हिस्सा बनने के लिए पूरी तरह से समर्पित हैं।
एक बेहतरीन, सफल अध्यक्ष के नाते, वह आपकी सेवा के लिए
पूरी तरह से समपर्ति हैं।
स्पिलमन जो कर रही थीं, उसे इशारों में कैसे समझाएँगे?
यह हाथ कमज़ोर खिलाड़ी है।
और यह ताकत है।
वह आप लोगों के साथ काम करने के लिए और हर जगह
बधिरों का ठोस समर्थन करने के लिए पूरी तरह से समर्पित हैं।
मेरी अभी-अभी बोर्ड के साथ बैठक हुई है।
वे हमारी माँगें पूरी करने को राज़ी नहीं हैं।
श्रवण शक्ति वाले लोग खुद को ऊँचा समझते हैं।
इसके लिए हमारा एक शब्द है:
पक्षपाती।
कभी-कभी उन्हें पता नहीं होता कि वे पक्षपात कर रहे हैं,
पर कभी-कभी उन्हें यह पता होता है।
और फिर, किसी ने फ़ायर अलार्म चालू कर दिए।
इतने शोर में बात करना बहुत ही मुश्किल है।
एक-सौ चौबीस साल।
बहुत हुआ!
यही वक्त है।
और बकवास नहीं।
बधिर अध्यक्ष अभी
वैश्विक एकता के लिए एकजुट हों
मेरे लिए नहीं। मेरे लिए कोई शोर नहीं था।
अगर वह इशारे दे पातीं, तो उन्हें कोई दिक्कत न होती।
सायलेंट नाइट
होली नाइट
ऑल इज़ काम
ऑल इज़ ब्राइट…
तो मेरी परवरिश एक बधिर माहौल में हुई थी।
ऐसा माहौल जिसमें किसी तरह की रुकावट नहीं थी।
होली इन्फ़ेंट सो टेंडल एन्ड माइल्ड…
उस समय, टीवी में कैप्शन नहीं हुआ करते थे।
इसलिए मेरी ज़िंदगी का एक बेहतरीन पल
रसोई के टेबल पर बैठकर, आपस में इशारे देना होता था।
लगातार कई घंटों तक।
हम टेबल पर ज़ोर-ज़ोर से मारते थे।
उस टेबल पर सामान गिराया गया,
क्योंकि जब आप इशारे देते हैं तो हाथ चीज़ों पर जाकर लगते हैं
और टेबल पर चीज़ें गिरती हैं।
पर मेरे बचपन में, मेरे माँ-बाप ने देखा
कि मुझे ज़रा सा सुनाई देता था।
इसलिए मैंने हियरिंग एड इस्तेमाल किए,
और उनसे मैं थोड़ा बेहतर बोल पाता था।
मैं फ़ोन पर बात कर पाता था, पर सच कहूँ तो बस अपनी नानी को ही फ़ोन करता था।
और किसी ने कहा, "हैलो?"
"हैलो?" "ओह, समझा।"
"कैसे हो?" "अच्छा हूँ।"
"दिन कैसा था? मौसम कैसा है?"
मुझे लगा, "ओह!"
आपका हौसला बढ़ता है, है न? "मैं यह कर सकता हूँ।"
इसलिए मेरे पिता ने कहा, "तुम सरकारी स्कूल में पढ़ाई करोगे।"
उन्होंने बधिरों के स्कूल को कम समझा।
अनुवादक के बिना ही, उन्होंने इंजीनियरिंग पास की थी।
उन्होंने खुद से सब कुछ पढ़ा था।
उन्हें लगा, "अगर आप बधिर हों तो फ़र्क नहीं पड़ता।"
ऐसा था, "बात करने की कोशिश करो…
होंठों से समझने की कोशिश करो…
अपनी पूरी कोशिश करो।"
क्लास में, टीचर बोला करती थीं।
मैं झूठ-मूठ का सिर हिलाया करता था, दिखावा करता कि मुझे सब समझ में आ रहा था।
मुझे थोड़े-बहुत शब्द समझ में आते थे।
रॉकेट।
पर फिर अगर टीचर घूम जाती थीं,
ब्लैकबोर्ड की तरफ़ मुड़कर बोलती थीं,
तो मुझे कुछ समझ नहीं आता था।
इसलिए मुझे आगे आकर बैठने के लिए कहा गया।
बच्चे कहा करते थे…
"तुम्हारे कान खराब हैं।"
इसलिए, मेरी दुनिया में अंधेरा छा गया।
यह श्रवण शक्ति वालों की दुनिया थी…
और मेरे लिए इसमें जगह नहीं थी।
आज दोपहर दो बजे के बाद,
अफ़वाह फैली कि अध्यक्ष ज़िंसर कैंपस में आएँगी।
मंगलवार
तो तीसरे दिन…
ज़िंसर ने कहा कि कैंपस में आएँगी।
यह सुनकर आपने क्या किया?
सामने के दरवाज़े पर सैंकड़ों छात्र संदेश लिए जमा हुए।
वापस लौट जाओ ज़िंसर!
आप उन छात्रों से क्या कहेंगी
जो कहते हैं, "हम आपका सम्मान नहीं कर पाएँगे"
क्योंकि आप उनके जैसी नहीं हैं?
मेरा मानना है कि जब हमारी जान-पहचान होगी,
तो वह एक बहुत ही मधुर रिश्ता होगा
और बहुत ही लाभकर रिश्ता होगा।
श्रवण शक्ति वाली शिक्षक को गैल्यूडेट यू. की अध्यक्ष चुना गया
एलीसाबेथ ज़िंसर ने नर्सिंग में अंडरग्रैजुएट
और मास्टर्स डिग्री हासिल की है।
पर बधिरों के साथ कोई तजुर्बा नहीं है।
ज़िंसर कौन? भीगी हुई नर्स!
डॉ. ज़िंसर, एक बात समझना चाहूँगा,
आप एक प्रशिक्षित नर्स हैं और आपके पास पीएचडी है।
हमारे हिसाब से, वह काबिल नहीं थीं।
काबिलियत का मतलब है कि आप बधिर सभ्यता को समझते हैं और आप बधिर हैं।
उन्हें बुलाया नहीं गया है। युनिवर्सिटी में स्वागत नहीं है।
यह युनिवर्सिटी उनकी नहीं है।
पुलिस यह दरवाज़ा खोलना चाहती है।
अच्छा, अब हमें और संभलकर रहना होगा।
वह क्या सोच रही हैं, कैंपस में कैसे घुसेंगी?
टैक्सी अंदर आ सकती है?
अच्छा, हमें देखना होगा कि टैक्सी में कौन लोग हैं,
क्योंकि ऐसा है, हम नहीं चाहते कि जेन बैसेट स्पिलमन और ज़िंसर अंदर आएँ।
न्यूज़ फ़ोर
तो यह नौबत आ गई है, छात्र पुलिस की गाड़ियों में झाँक रहे हैं,
यह देखने कि क्या नई अध्यक्ष चोरी से कैंपस में तो नहीं घुस रहीं।
रुको।
डिक्की खोलो।
"ज़िंसर नहीं है। ठीक है। आप कैंपस में घुस सकते हैं।"
और वे चोर-पुलिस नहीं खेल रहे थे।
बल्कि ऐसा था, "चोर मिले तो उसे पकड़ लेना।"
हम किसी खुफ़िया फ़ौजी दल की तरह थे,
जहाँ हाथ में शीशा लिए, सभी लोग गाड़ियों के नीचे तलाशी ले रहे थे।
कुछ ही गाड़ियों को छात्रों की मोर्चाबंदी पार करके जाने दिया गया है।
रुको।
"ज़िंसर नहीं है।"
दिन भर कैंपस में अफ़वाहें फैली रहीं।
ज़िंसर को हेलिकॉप्टर में लाया जाना था,
और कैंपस में कहीं उतारना था।
तो मैंने छात्रों से कहा कि हेलिकॉप्टर पर नज़र रखें।
अगर वे उसे उतरा देखें, तो वे ज़मीन पर लेट जाएँगे।
जब तक हम वहाँ बधिर अध्यक्ष को नहीं देखते,
हम ज़िंसर को आने नहीं देंगे, बात खत्म।
हम उस इंसान का दिल से स्वागत करेंगे।
यह बात तय है, और कोई नहीं।
गैल्यूडेट में आर्ट्स एन्ड साइंस के डीन, किंग जॉर्डन
और अध्यक्षता के लिए ठुकराए गए एक उम्मीदवार,
विरोधकर्ताओं का समर्थन करने के लिए, उनके साथ आकर जुड़े।
मैंने अध्यक्ष पद के लिए आवेदन दिया था।
डॉ. किंग जॉर्डन बोर्ड सदस्य
मैं एक बधिर आदमी हूँ। शायद यह बात साफ़ है
कि मैं चाहूँगा कि गैल्यूडेट युनिवर्सिटी को एक बधिर अध्यक्ष मिले।
एकदम ईमानदारी से बताइए,
जब आप कैंपस में पहुँचे,
क्या आपको यकीन था कि छात्रों की जीत होगी?
नहीं।
अच्छा।
हैलो, मैं आई. किंग जॉर्डन हूँ।
शायद बहुतों को इस बात का यकीन नहीं था कि छात्रों की जीत होगी।
पिछले आठ महीनों में जो भी काम हो रहा है,
मैं उससे बहुत खुश हूँ। पर मैं तैयार हूँ…
आई. किंग जॉर्डन किस तरह के आदमी थे?
वह बहुत ही अच्छे, बहुत ही विनम्र नज़र आए।
उनकी वह मुस्कान और गर्मजोशी।
मैं हमेशा वही संदेश देने की कोशिश करता हूँ।
अयोग्यता में "अ" पर ध्यान देना बंद कीजिए।
जो कोई भी उनकी क्लास में जाता था,
वह कहता कि वह कमाल के प्रोफ़ेसर थे।
तो तुम्हें करना यह है कि तुम्हें फ़ॉर्मूला लगाना है
ज़ी वाई प्राइम माइनस…
- वाई। - वाई प्राइम, शाबाश।
वह बधिर थे…
पर पूरी तरह से बधिर नहीं थे।
अब मुझे कुछ सुनाई नहीं देता।
मतलब, बिल्कुल भी नहीं।
अगर जेट प्लेन ठीक यहाँ पर हो, तो भी मुझे कुछ सुनाई नहीं देगा।
- कुछ नहीं। - एकदम नहीं।
एकदम नहीं।
ज़िंदगी भर, मैं श्रवण शक्ति वाला इंसान था,
पर मैंने एक मोटरसाइकिल खरीदी।
और एक रात जब मैं उस पर घर लौट रहा था,
मैं एक गाड़ी से जा टकराया।
जब मुझे होश आया, तो कोई आवाज़ सुनाई नहीं दी।
मुझसे कहा गया कि गैल्यूडेट जाऊँ और उससे मुझे फ़ायदा होगा।
पहले दिन, मैं इशारे देने की कोशिश कर रहा था,
और आसपास के कुछ लड़के मेरा मज़ाक उड़ाने लगे।
मेरी पहली क्लास में, मैं बैठा और मैंने प्रोफ़ेसर को देखा…
और उन्होंने अपने होंठ तक नहीं हिलाए।
वह बस ऐसे करते रहे…
हे भगवान, मैं यह कैसे करूँगा?
मैं सच में सबसे अनोखा था।
हम एक बड़ा सा परिवार हैं। एक ताकतवर परिवार। और मैं चाहता हूँ…
मुझे अध्यक्ष बनाने के लिए, छात्रों का काफ़ी समर्थन था।
लेकिन बधिर समुदाय में ऐसे लोग हैं
जो कहते हैं कि मैं दरअसल बधिर नहीं हूँ।
अगर तुम लोग मेरे साथ काम करने के लिए तैयार हो,
तो हम दुनिया के आगे साबित कर सकते हैं कि बधिर लोग कुछ भी कर सकते हैं।
शुक्रिया।
और श्रवण शक्ति वाले समुदाय में ऐसे लोग हैं
जो इस बात को नहीं समझते कि मेरे लिए बधिर होना कैसा है।
इसलिए मैं शायद एक साथ दोनों दुनियाओं से जुड़ा नहीं हूँ।
मैं… मैं लड़खड़ा रहा हूँ।
हमें अभी इंसाफ़ चाहिए
हरगिज़ नहीं श्रवण शक्ति वाला अध्यक्ष नहीं चाहिए
आज वह दिन है जब मैं छात्रों के साथ
वह संपर्क पैदा करने की कोशिश करूँगी जिसे पैदा करना ज़रूरी है
और उनसे कहूँगी कि मुझे उनसे
व्यक्तिगत तौर पर बातचीत करने का मौका दें।
मंगलवार दोपहर को, मुझसे ऊपर जो निरीक्षक थे,
उन्होंने मुझसे दरख्वास्त की
कि मैं ज़िंसर को छात्रों के नेताओं से मिलवाने में मदद करूँ।
तो मैं छात्रों के पास गया
और मैंने उन्हें उस फ़ोन के बारे में बताया।
वे हमसे कैंपस पर मिलना चाहते थे और हमने कहा, "नहीं।"
फिर उन्होंने पूछा, "तुम लोग क्या करना चाहते हो?"
मैंने कहा, "हम मिलेंगे, पर किसी मध्यस्थ जगह पर।"
अब, मेरे पीछे, छात्रों को खबर मिल रही है
कि छात्रों के नेताओं की और डॉ. ज़िंसर की
एक बैठक होने वाली है।
छात्रों ने कहा, "हिम्मत रखना। ज़िद पर अड़े रहना। मुकाबला करना!"
डेज़ इन
किसी सस्ती सी सराय के बारे में सोचिए।
ज़िंसर अंदर आईं।
उन्होंने एक दमदार सा सूट पहना था। सफल लोगों की तरह तैयार थीं।
एकदम रौब जमाने वाली। उनका वैसा अंदाज़ था।
और वह बस अपनी ताकत दिखाना चाहती थीं।
"सब कुछ मेरे बस में है।"
पर फिर उन्होंने बात करना शुरू किया।
और वह कहती रहीं, "तुम लोगों के लिए बहुत से अच्छे काम करूँगी।
घबराओ मत।
मैं तुम्हारी मदद करने आई हूँ।"
वह मेडिकल जगत से हैं
इसलिए बधिरता को लेकर
उनकी सोच कुछ ऐसी है…
कि इसमें कुछ ठीक करना है।
और साल दर साल, बार-बार…
वही पुरानी बातें।
"मुझे तुम्हारी मदद करनी है।
तुम्हारे लिए यह करना है।"
"तुम्हारे खराब कानों को ठीक करते हैं।"
एक सोच है…
ताकि बधिर बोल पाएँ।
टेलीफ़ोन का जन्म हुआ दो जून, 1875 को
इस सब की शुरुआत ऐलेक्सैंडर ग्रैहम बेल से हुई।
मुझे लगा कि वह अमेरिका के कोई हीरो थे?
जब आपको उनकी असलियत का दूसरा पहलू मालूम हो,
तो उनके बारे में आपकी राय बदल जाएगी।
उनकी पत्नी बधिर थीं। उनकी माँ बधिर थीं।
और उन्हें सबसे ज़्यादा दिक्कत यह थी कि कैसे समाज उन्हें नीची नज़रों से देखता था।
उन्होंने उन्हें किसी चीज़ जैसा समझा जिसे ठीक करने की ज़रूरत थी।
इसलिए उन्होंने बधिर शिक्षा में बदलाव लाने की कोशिश की।
इस दुनिया में सन्नाटा छाया हुआ है।
स्कूल ऑफ़ वोकल फ़िज़ियोलॉजी
आवाज़ नामक कोई चीज़ नहीं है।
उन्हें तो यह भी नहीं पता कि शब्द क्या होता है।
शब्दों के बिना, विचार नहीं हो सकते,
बस जज़्बात हो सकते हैं, पर उन्हें जोड़ने के लिए कुछ नहीं है।
जब मैं स्कूल गया,
तो हर रोज़ स्पीच क्लास करनी होती थी।
मैं क्लास में होता था, और वे मुझे बाहर निकालकर
स्पीच क्लास में भेजते थे।
उसे अकेले में स्पीच ट्रेनिंग के 3,000 घंटे पूरे करने होंगे,
जो शब्द उसे सुनाई नहीं देते, उनकी मुँह की हरकतें सीखनी होंगी।
मुझे टीचर की नाक पर हाथ रखना पड़ता था।
वह अलग-अलग आवाज़ों से निकलने वाली
साँसों को सीखने की कोशिश कर रहा है, और शीशे में होंठों की हरकतें सीख रहा है।
बहुत बढ़िया। अब कसकर।
स्पीच थेरपी मंथ के लिए, मैं पोस्टर पर नज़र आई थी।
ब्रिजेटा को सुनाई नहीं देता… पर वह सीख रही है
उन्होंने विज्ञापन दिया:
"यही वह लड़की है जो बोलना और सुनना सीखेगी।"
बेल टेलीफ़ोन लैब्स द्वारा बनाए गए कई उपकरणों की मदद से,
बच्चों को परखा जाता है ताकि उनके सुनने की अक्षमता का
सही-सही पता चल सके।
विशेष तरीके से तैयार टीचर उनके साथ काम करते हैं।
मैं अपना हेडसेट उठाती थी जिसमें मेरा ट्रांसमीटर होता था
जिसे अपने सीने पर लगाती थी।
माइक का लिंक जो टीचर से सीधा
बच्चों के हियरिंग एड तक जाता है,
वह उनके लिए आवाज़ को और बढ़ाता है।
हमें इशारों में बात करने की इजाज़त नहीं थी,
पर जब टीचर अपना मुँह फेरतीं, तो हम एक-दूसरे को हल्के-हल्के इशारे करते,
जब तक टीचर दोबारा नहीं देखतीं।
अगर हम किसी बच्चे को इशारों वाले माहौल में डालें,
तो वह इशारे देना सीखेगा।
अगर बच्चे को बोलने वाले माहौल में डालें, तो उसे बोलना होगा।
और ऐसा करना कोई गलत बात नहीं है।
अगर आप इशारे देते, तो आपके हाथों पर लाठी से मारते थे।
मुझे सीएच वाली आवाज़ समझ में आ गई थी।
टीचर बहुत खुश थे।
"ओह, तुमने 'च' बोलना सीख लिया।"
फिर टीचर क्लास को रोकतीं
और दूसरी क्लास की बाकी टीचरों को बुलाकर लातीं
ताकि वे हॉल में आएँ
और वे कहतीं, "दोबारा कहो। तुम दोबारा 'च' कह सकते हो?"
और सब ने कहा, "वाह!"
उस चीज़ के बाद, मेरे अंदर एक हौसला बना।
आर.आई.पी. स्क्रूज
और पाँचवीं क्लास में, मैंने एक नाटक में हिस्सा लिया।
"अ क्रिसमस कैरल।"
और उसमें इशारे नहीं देने थे।
बस बोलना था…
और श्रवण शक्ति वाले कुछ लोग आए,
और वे हमारे लिए तालियाँ बजा रहे थे,
मानो हमने बहुत ही बढ़िया प्रदर्शन दिया।
मुझे बहुत अच्छा लगा।
तो नाटक के आखिर में,
हमने पूछा, "आपको कुछ भी समझ में आया?"
और श्रवण शक्ति वाले लोगों ने कहा…
"हमें कुछ भी समझ नहीं आया।"
उन्होंने हमें श्रवण शक्ति वालों की जगह रखा और उन्हीं की तरह सोचने पर मजबूर किया।
मैंने एक किसमस काद बनाया।
चाहती हूँ कि तुम रुको।
मैंने…
टीचरों ने मेरे माँ-बाप से कहा,
"आपकी बेटी ठीक से सीख नहीं पा रही है।"
ऐसा था मानो, "तुम सुन या बोल नहीं पाती?
तुम बेवकूफ़ हो।"
क्रिस्ट न ने थं दा पा…
हाँ, पर तुमने बीच का हिस्सा नहीं पढ़ा।
इशारों की भाषा एक अलग ही भाषा है।
मेरे लिए इशारे देना बहुत ज़रूरी है।
वही हमारी पहचान है।
वे बधिर लोगों को बुरा समझते हैं।
मानो कोई खामी हो,
कोई गलती हो।
जो बहरे हों।
हम बहरे नहीं हैं।
ज़िंसर ने कहा,
"मैं किसी टीचर से इशारों की भाषा सीखूँगी,
मैं इशारे देना सीखूँगी।
कुछ ही महीनों में तुम लोगों से बातें कर पाऊँगी।"
आप समझ नहीं रहीं।
इशारों की भाषा सीखने में सालों लगते हैं।
आपको बधिर लोगों के साथ रहना होगा, सोना होगा, खाना होगा और साँस लेना होगा
ताकि उनकी नाराज़गी और दमन को समझ सकें।
उन्होंने जो भी कहा, वे बोले, "नहीं।
मंज़ूर नहीं, नामुमकिन।
आप कभी गैल्यूडेट की अध्यक्ष नहीं बन सकतीं।"
मैं सच में हैरान रह गया।
इसलिए हम वहाँ से चले गए।
उनकी कोशिश नाकाम रही।
तो हम कैंपस में लौटे।
और उसी पल में,
हमने एक बहुत ही गहरा रिश्ता महसूस किया।
एक ताकत सी महसूस हुई।
हमें खुद पर यकीन होने लगा।
जैसे, हम जीतने वाले थे।
टीम के नेता, ये हमारी टीम के नेता हैं।
हमें उम्मीद नज़र आई।
मुझे बताया गया है कि डॉ. ज़िंसर प्रेस क्लब के…
रास्ते में हैं।
और जल्द ही पहुँचने वाली हैं,
पर हम आपको और इंतज़ार नहीं करवाना चाहते थे,
और काम शुरू करने के लिए मिसेज़ स्पिलमन मौजूद हैं।
ज़िंसर सामने की सीट पर थीं, मैं पिछली सीट पर था।
मुझे उनके हाथ में फ़ोन दिखाई दे रहा था और वह बात कर रही थीं।
और मेरे पास अनुवादक नहीं था।
नमस्ते, देवियो और सज्जनो।
यह विवरण इस उद्देश्य से दिया जा रहा है
ताकि गैल्यूडेट युनिवर्सिटी के बोर्ड ऑफ़ ट्रस्टीज़
अपना बयान दें।
और मैंने कहा, "आप मुझे गैल्यूडेट छोड़ दीजिए।"
और उन्होंने कहा, "नहीं।
हम नैश्नल प्रेस क्लब जा रहे हैं।"
मैं गाड़ी में बंद था।
हम एकजुट हैं।
हैलो, डॉ. ज़िंसर।
मैं हैरान रह गया, मुझसे ऊपर जो निरीक्षक थे,
उन्होंने मुझे बुलाया और कहा, "अच्छा, तुम्हें ऊपर जाकर
बोर्ड का समर्थन करना होगा।"
और अब मैं आपके आगे पेश करती हूँ…
डॉ. किंग जॉर्डन।
और, किंग, शायद आप इन लोगों से
कुछ बातें करना चाहेंगे।
मैं आप लोगों को बताना चाहता हूँ कि मुझे वही करना होगा
जो गैल्यूडेट युनिवर्सिटी के हित में हो।
इसलिए, डीन के नाते, यह मेरी ज़िम्मेदारी है
कि इनकी इस कोशिश में, मैं इनका पूरी तरह से समर्थन करूँ।
क्या आप छात्रों से यह कहना चाहते हैं कि वे विरोध छोड़ दें?
यह… मैं बताना चाहूँगा कि मेरे लिए,
यह बहुत ही मुश्किल स्थिति है।
मुझे इस बात का बेहद अफ़सोस है कि सभी का ध्यान मुझ पर है।
मेरे लिए वह बहुत ही मुश्किल था।
याद कीजिए, मैं डीन था, इसलिए मुझे किसी भी पल निकाला जा सकता था।
क्या आपको लगता है कि विरोध रोकने का समय आ गया है?
हाँ, मुझे लगता है।
मुझे लगता है कि गैल्यूडेट की नई सातवीं अध्यक्ष के साथ
विचारपूर्ण तरीके से बात करने का समय आ गया है।
शुक्रिया।
मुझे एक सदमा सा पहुँचा।
हम उनके लिए बहुत कुछ करने की कोशिश कर रहे थे,
और फिर इस पल में आप वह बेहूदा हरकत करते हैं
और दल बदल लेते हैं?
मैं बताना चाहूँगा कि मेरे लिए,
यह बहुत ही मुश्किल स्थिति है।
आप कमज़ोर हैं, बहुत ही कमज़ोर हैं, इसे देखिए!
हम यहाँ आपका समर्थन करने आए हैं।
डीन के नाते, यह मेरी ज़िम्मेदारी है कि इनकी इस कोशिश में, मैं इनका
पूरी तरह से समर्थन करूँ।
ऐसा लगा जैसे मेरे साथ धोखा हुआ।
मुझे लगा,
"वह सच में बधिर नहीं हैं।"
उनकी परवरिश के दौरान, उन्हें जो मान्यताएँ सिखाई गईं,
वह श्रवण शक्ति वाली दुनिया के आधार पर थीं, और वही उनसे जुड़ी रहीं।
अगर वह जन्म से ही बधिर होते, तो शायद वह गद्दारी न करते।
मैं इस ओहदे के लिए, महज़ एक उम्मीदवार था,
और मैं बधिर हूँ,
इसलिए सभी का मुझ पर इतना ध्यान है जो नहीं होना चाहिए था।
न्यूज़ कॉनफ़रेंस में जो बातें हो रही थीं,
कैंपस में छात्रों को सब बताया जा रहा था।
हमारे लिए बहुत ही मायूसी वाला पल था।
मैं उम्मीद करती हूँ कि छात्र मुझे बधिरता के बारे में
और इशारों के बारे में सिखाएँगे, जो मैं अभी शुरू करने वाली हूँ।
हमेशा उन्हीं की जीत होती है।
इससे छात्रों का गुस्सा और बढ़ गया।
जैसा कि आपको पता है, इस मोड़ पर,
हालात नियंत्रण के बाहर हैं।
कैंपस पर किसी तरह का अनुशासन नहीं है।
डॉ. एलीसाबेथ ज़िंसर
जेन बी.
अगर हालात और नियंत्रण से बाहर गए,
तो उन्हें नियंत्रण में लाने के लिए मुझे कुछ करना पड़ेगा।
आज शाम की बड़ी खबर, बोर्ड ऑफ़ ट्रस्टीज़ के
सदस्य दिन भर इसी सोच में लगे रहे
कि गैल्यूडेट कैंपस में चीज़ों को नियंत्रण में लाने के लिए क्या किया जाए।
हम कहते रहे, "हिंसा नहीं होगी, नुकसान नहीं होगा।
हिंसा नहीं होगी, नुकसान नहीं होगा।"
लगता है कि हमें कुछ लोगों को गिरफ़्तार करना पड़ेगा।
हम हार नहीं मानेंगे!!!
यह घिसी-पिटी बात तो पहले से ही थी,
"अगर वे बोल न पाएँ, तो वे बेवकूफ़ हैं।"
तो अब क्या हम हिंसा भड़काना चाहते हैं?
बगल से हटिए, सर।
मीडिया कैमरे लेकर वहाँ मौजूद थी।
अगर हम दंगे करते, तो कोई हमारा समर्थन नहीं करेगा।
हमें बाहर से समर्थन चाहिए, खासकर मीडिया से।
बहुत से कैमरे हमारी तरफ़ हैं।
धमकियाँ, डराना, जुलूस, हंगामा…
इतना ही जानना है कि इससे पहले कि आप कुछ करें,
क्या होने वाला है।
यह एक लेख है। "छात्र इस बात को समझ नहीं रहे
कि उनके द्वारा इस बहिष्कार की वजह से
कॉलेज कितना बदनाम हो सकता है।"
इसलिए पुलिस ने एक छात्र के चेहरे पर मारा।
यह जिसने भी लिखा…
भाड़ में जाओ।
मैं समझता हूँ कि इस कॉलेज का
पचहत्तर फ़ीसदी खर्चा अमरीकी करदाता उठाते हैं।
क्या होगा अगर कॉन्ग्रेस ऐसा कहे, "जब तक तुम लोग क्लास में
नहीं लौटोगे, सरकार की तरफ़ से पैसा नहीं मिलेगा?"
अगर सब कुछ इस हद तक पहुँच जाए…
कि कॉन्ग्रेस पैसा देना बंद कर दे?
गैल्यूडेट बंद हो जाएगी।
बुधवार
बुधवार तक,
हम तीन रातें नहीं सोए थे।
बधिर अध्यक्ष अभी!
हमने खास कुछ नहीं खाया था।
इसलिए, लोग एकदम थक चुके थे।
आप लोग ज़रूर एकदम थका हुआ महसूस कर रहे हैं
इसलिए मैं इस बैठक को छोटा ही रखूँगा…
किसी ने हमें बताया कि उस शाम,
हमें नैश्नल टीवी पर इंटरव्यू देने के लिए कहा गया।
शायद एक मिलियन दर्शक होते।
इसलिए उन्होंने मुझे टीवी पर आने के लिए कहा, ज़िंसर के साथ
सीधा प्रसारण करने के लिए।
आपको लगा कि काश आप जाते?
लिमो में, मैं बहुत घबराया हुआ था।
मेरे लिए बहुत बड़ी ज़िम्मेदारी थी।
यह हमारे लिए कुछ कहने का आखिरी मौका था।
तो मैंने अपना हियरिंग एड लगाया।
मैं सुनना चाहता हूँ क्योंकि मुझे यह जानकर अच्छा लगता है कि आसपास क्या हो रहा है।
अच्छा, हम एक मिनट में प्रसारण करेंगे।
- जब तैयार होगे तो बताओगे? - तैयार हैं।
बधिरों के लिए गैल्यूडेट युनिवर्सिटी के छात्रों का आरोप है
कि उनका कॉलेज प्रशासन उनकी बातें नहीं सुनता,
इसलिए छात्रों ने कॉलेज बंद कर दिया है।
मैं अपने दोस्तों के साथ छात्रावास में थी।
कई छात्र कई कमरों में एक साथ थे।
हमारे मेहमानों में, वह शामिल होंगी, और साथ ही
गैल्यूडेट के छात्र संगठन के अध्यक्ष, ग्रेग लाइबॉक।
नौ, आठ, सात, छह…
…पाँच, चार, तीन, दो, एक।
और शुरू।
यह "एबीसी न्यूज़ नाइटलाइन" है,
वॉशिंग्टन से, टेड कॉपल।
आपको यह ध्यान भंग करने वाला लगता होगा,
लेकिन अगर कभी भी कोई कार्यक्रम
देश के बधिरों तक पहुँचाया जाना चाहिए,
तो वह आज रात का यह कार्यक्रम है।
बहुत से बधिर लोग या जिन्हें सुनाई नहीं देता,
उनके पास क्लोज़्ड कैप्शन सेट नहीं होगा, इसलिए आज रात आप सब साथ में पढ़ सकते हैं।
जैसे-जैसे आप उस कहानी को सुनेंगे और देखेंगे
जो उन लोगों के लिए बहुत मायने रखती है जिन्हें सुनाई नहीं देता।
हम 90 सेकंड में सीधा प्रसारण करेंगे।
सोचने के लिए इतना कुछ था,
मेरे दिमाग में सब कुछ घूम रहा था।
और फिर मीडिया रिलेशन्ज़ मुझे फ़ीडबैक दे रहा था,
मेकअप था, सब मुझे थपथपा रहे थे।
और मैं कह रहा था, "नहीं, यह बहुत ज़्यादा है।
मुझे बस ध्यान लगाना है।"
फिर मैंने खुद से कहा…
"मैं बधिर हूँ।
मैं वही हूँ।
मुझे बस…
…स्वाभाविक बनकर रहना है।"
चार, तीन, दो, एक।
डॉ. ज़िंसर…
क्या ऐसा मोड़ नहीं आएगा जहाँ आप कहेंगी
युनिवर्सिटी को अपना काम करना होगा,
और अगर वह मेरे साथ नहीं कर सकती, तो किसी और के साथ करना होगा?
मेरा मानना है कि इस समय
मुझे बहुत ही ठोस तरीके से बताया जा रहा है
कि मैं अपने इस पद को छोड़ दूँ
पर इस समय मुझे नहीं लगता कि सब यही चाहते हैं।
मैंने कई बार समर्थन महसूस किया…
ज़िंसर कैसी थीं?
वह बहुत ही पेशेवर थीं।
मैंने किंग जॉर्डन से समर्थन महसूस किया।
बहुत ही शांत थीं।
अब, ग्रेग, मैं आपसे यह पूछना चाहूँगा।
क्या आप ऐसा कोई उपाय
निकालने के लिए तैयार होंगे जिससे सभी को फ़ायदा होगा?
इस समय किसी का फ़ायदा नहीं हो रहा।
अच्छा, टेड…
मैं जो कह रहा हूँ, वह डॉ. ज़िंसर के लिए है
क्योंकि मुझे वाकई में लगता है कि उनकी बात का जवाब देना ज़रूरी है।
मैं कहना चाहूँगा कि मैंने आपसे जो सवाल पूछा है,
आप उसी का सीधा-सीधा जवाब दें, और वह है,
जहाँ दोनों पक्षों की बातचीत की बातें हो रही हैं,
क्या यह आपके लिए मुमकिन होगा कि कल…
ग्रेग कैसे थे?
ऐसा था,
"आप मेरे बारे में बात कर रहे हैं, और मैं टीवी पर हूँ…"
वह घबराया हुआ था।
…कि बैठकर कोई हल निकालने की कोशिश करें।
कॉलेज का साल पूरा होने को है,
ज़रूर बहुतों की ज़िंदगियों में उथल-पुथल मच रही होगी।
इस मोड़ पर आकर भी, बातचीत से कोई हल नहीं निकल सकता?
मैं वहाँ बैठा सोच रहा था, "यह बिल्कुल भी ठीक नहीं है।"
शायद मैं डरा हुआ था।
तो मैं वो ज़िम्मेदारियाँ लेने के लिए समर्पित हूँ
जो पिछली रविवार रात को लेने के लिए राज़ी हुई थी,
जब तक बोर्ड ऑफ़ ट्रस्टीज़ मुझे अपना पद छोड़ने के लिए नहीं कहते…
उसने बस मान लिया।
…मैंने यह ओहदा इसलिए लिया है क्योंकि मुझे अध्यक्ष पद के लिए आमंत्रित…
उसकी वही सोच थी जो अधिकांश बधिर लोगों की होती है।
ठीक मेरे पिता की तरह।
"आप मुझे बेसमेंट में भेजेंगे? ठीक है।"
उसने बस मान लिया।
आदत की बात है।
वे इसे इतनी देर तक मानते रहे हैं,
और उनका यह दृढ़ विश्वास है
कि बधिर लोग कुछ भी करने के लायक नहीं हैं।
वही करो जो कहा जाए।
जहाँ हो, वहीं रहो।
वे ज़िंदगी भर इस बात को अपने ज़हन में बसा लेते हैं कि उनसे नहीं होगा।
और तभी वह शब्द "नहीं होगा"…
वह उनके दिमाग में बैठ जाता है।
मैं एक और सवाल पूछना चाहूँगा, फिर यह बातचीत खत्म करेंगे।
डॉ. ज़िंसर,
मुझे पता है कि आप समझ सकती हैं क्योंकि आप समानुभूति रखती हैं।
क्या आप इस हद तक समझती हैं
कि आप ऐसा कहेंगी,
"अगर इन सब लोगों के लिए यह इतना
ज़रूरी है, तो मैं यह पद छोड़ दूँगी"?
बोर्ड ऑफ़ ट्रस्टीज़ को यह तय करने का अधिकार है
कि अगला अध्यक्ष कौन होना चाहिए। मैं वह नहीं कर सकती।
अब 30 सेकंड बचे हैं।
शुक्रिया, टेड। मैं यह मानती हूँ
कि बधिर लोगों में कमाल की क्षमता है…
तो साबित कीजिए!
मैं अपनी बात… मैं अपनी बात खत्म कर सकती हूँ?
मैं वाकई में मानती हूँ… मेरा यह दृढ़ विश्वास है
कि एक बधिर व्यक्ति किसी दिन…
नहीं, यह पुरानी बातें हैं। मैं यह सुन-सुनकर तंग आ चुका हूँ।
हर बार "किसी दिन।" "किसी दिन, एक बधिर व्यक्ति…"
यह सिलसिला खत्म करना होगा।
हम 124 सालों से यही सुनते आए हैं।
बार-बार इसी बात को सुनकर तंग आ रहे हैं।
और फिर आखिरकार उसने बोलना शुरू किया।
हर बार यही होता है।
जब भी कोई नया अध्यक्ष आता है, वे कहते हैं, "खैर, किसी दिन।"
पिछले अध्यक्षों ने हमेशा यही कहा। "किसी दिन…"
मैं बताता हूँ, हाँ, हम बात करेंगे।
डॉ. ज़िंसर को जवाब देने का मौका मिलना चाहिए।
शुक्रिया, टेड। मैं यह बताना चाहती हूँ कि युनिवर्सिटी को
आगे भी मज़बूती से चलते जाना होगा,
- चाहे… - माफ़ कीजिए।
क्या आप यह कह रही हैं कि एक बधिर व्यक्ति आगे वह नहीं कर सकता?
बिल्कुल नहीं।
ग्रेग, मैं माफ़ी चाहती हूँ कि मैंने ऐसी बात कही जिससे तुम्हें नाराज़गी हुई।
वह काफ़ी भावुक होकर इशारे देने लगा।
तो इससे पता चलता है कि अगर अभी तक
बधिर नेता नहीं आए, तो पिछले अध्यक्ष नाकाम रहे।
उसने खुद को ज़ाहिर किया।
याद रखिए, बोर्ड में 17 श्रवण शक्ति वाले लोग हैं।
लगभग सभी बिल्कुल भी इशारे नहीं दे पाते।
सभी को बधिर लोगों की कोई समझ नहीं है।
साल में तीन बार, वे आते हैं और मिलते हैं, अपने वोट देते हैं और चले जाते हैं।
मैं पूरी तरह से बधिर होना चाहता हूँ।
उन्हें बधिरता की कोई समझ नहीं है, इसलिए
डॉ. ज़िंसर को बोर्ड ऑफ़ ट्रस्टीज़ के मुताबिक नहीं चलना चाहिए।
उन्हें हमारी माँगें और हमारी इच्छाएँ समझनी चाहिए क्योंकि हमें पता है।
अच्छा, दोस्तो, अफ़सोस,
हमें इस बातचीत को अभी खत्म करना होगा।
आज रात की यही रिपोर्ट है, मैं टेड कॉप…
गुरुवार
बधिर अध्यक्ष अभी के लिए हॉर्न बजाएँ
छात्रों के आंदोलन के समर्थन में गाड़ियों के हॉर्न बजते हैं
और छात्र सशक्त होते हैं।
बधिर ताकत अमेरिका हमें देखे/सुने!
लोग खिड़कियों में से हाथ हिला रहे थे।
हॉर्न बजाएँ
ऐसा था… माफ़ कीजिए।
माफ़ कीजिए।
पता है, श्रवण शक्ति वालों के लिए है।
मैंने अखबार खोला, सामने का पन्ना।
राष्ट्रीय दल गैल्यूडेट विरोध से जुड़े
मेरे रोंगटे खड़े हो गए।
बधिरों के लिए देश के इकलौते
लिबरल आर्ट्स कॉलेज में जो चीज़ बतौर विरोध शुरू हुई थी,
आज रात पूरे देश का उसी पर ध्यान है।
मुझे छात्रों से सहानुभूति है।
यह लाज़मी है।
मुझे लगता है कि यह अच्छी बात है।
वह हर तरफ़ फैल गया और उसने तेज़ी पकड़ ली।
और देश भर से समर्थन के
और आर्थिक योगदान के और फ़ोन आए।
बधिर अध्यक्ष अभी अभियान के
नैश्नल असोसिएशन ऑफ़ द डेफ़ में आर्थिक योगदान भेजा जा सकता है।
दरअसल, छात्रों का दावा है
कि उन्होंने आंदोलन के लिए 27,000 डॉलर से अधिक इकट्ठा कर लिए हैं।
हम और सशक्त हो रहे हैं
और हमारा दल और बड़ा होता जा रहा है।
लोग लगातार मुझसे इंटरव्यू देने को कह रहे थे।
ग्रेग "ले-बॉक।"
ग्रेग लाइबॉक।
यह ग्रेग "हिल-बॉक" है।
किसी ने आकर मुझे माइक पकड़ाया
और मैंने कहा, "नहीं, मुझे यह नहीं चाहिए। नहीं चाहिए। शुक्रिया।"
आपको नहीं लगता कि वे
युनिवर्सिटी का भला चाहते हैं?
नहीं।
हम समझते हैं
कि देश भर से, बसों में भर-भरकर लोग
यहाँ हिस्सा लेने के लिए आ रहे हैं।
हमें सिर्फ़ देश भर से नहीं,
बल्कि दुनिया भर से रिपोर्टें आ रही हैं।
स्वीडन, जर्मनी, अफ़्रीका।
हमें चीन से एक फ़ैक्स आया।
मुझे चीनी भाषा नहीं आती थी,
पर उसमें उत्साह दिखाते एक आदमी की तस्वीर थी।
यह हमारे नागरिक आधिकार आंदोलन की शुरुआत है।
आपका यह कहना
कि गैल्यूडेट के छात्रों का दमन हुआ, इसका क्या मतलब है?
युनिवर्सिटी में क्या गोरे लोग अश्वेत लोगों के हक में बोलते हैं?
सड़कों पर बहुत से अफ़्रीकी अमरीकी लोग
हमारा उत्साह बढ़ा रहे थे।
वे समझते थे।
…तैयार नहीं जिसमें श्रवण शक्ति वाले लोग हों!
कई सालों तक, बधिर दबे हुए अल्पसंख्यक थे।
इस सप्ताह, वे उभरकर माँगें कर रहे हैं।
श्रवण शक्ति वाले लोग हमसे कहते हैं कि वे हमारे लिए क्या कर सकते हैं।
वे अकसर कहते हैं, "हम तुम्हारी मदद करेंगे,"
पर हम यह कह रहे हैं…
- कि खुद से करना चाहते हैं? - हाँ।
हम ट्रस्टीज़ के काम से
निराश हैं। गैल्यूडेट के छात्र सही हैं।
वक्त आ गया है कि ट्रस्टीज़ इस बात को मानें कि उन्होंने गलती की।
हम नहीं रुकेंगे।
हम लड़ाई जारी रखेंगे।
पहले, हम अंधेरे में थे…
तो अब दुनिया हमें देख सकती थी।
हम और ताकतवर हो रहे हैं
और अब हम काफ़ी ताकतवर हैं।
उस मोड़ तक, मुझे लगा कि यह छात्रों का एक मामूली विरोध है।
और मुझे यह समझने में
थोड़ा समय लगा कि यह सिर्फ़ एक विरोध नहीं है।
यह एक क्रांति है।
और मैं सोचने लगा।
"मैंने यह क्या कर दिया?
मैं अब डीन हूँ…
लेकिन मैं हमेशा बधिर रहूँगा।"
कल,
मैंने गैल्यूडेट युनिवर्सिटी के अध्यक्ष का नाम घोषित करने के लिए
बोर्ड के कानूनी अधिकार को मान्यता देते हुए एक बयान दिया।
दरअसल, बोर्ड के इस फ़ैसले के प्रति मेरी जो प्रतिक्रिया है,
वह पहले भी और अभी भी मेरी नाराज़गी है।
गैल्यूडेट समुदाय ने जो विचार व्यक्त किए हैं,
मुझे अभी सरेआम उनका समर्थन करना होगा।
फिर किंग ने कहा, "मैंने गलती की,"
और हमने कहा, "अरे।"
हम अकसर कहते हैं कि सबसे अच्छा गुरु
वही होता है जो एक अच्छा शिष्य हो।
गैल्यूडेट युनिवर्सिटी ने अपने छात्रों से बहुत कुछ सीखा है।
वे हमारे गुरु बन गए हैं।
सभी बधिरों को गैल्यूडेट के छात्रों का आभार मानना चाहिए
कि उन्होंने इस बात पर ज़ोर दिया कि यही हमारा वक्त है।
यहाँ गैल्यूडेट में, मेरे साथ जुड़ेंगी
यहाँ की एक छात्र नेता, ब्रिजेट बोर्न।
डॉ. जॉर्डन ने जो अपना मन बदला, उस पर छात्रों की
प्रतिक्रिया के बारे में कुछ बता सकती हैं?
वह जाग उठे।
ऐसा था, "मैं समझता हूँ।"
वह एक बेहतर, नए बधिर इंसान बन गए हैं।
उन्हें अहसास हुआ कि बजाय इसके कि, "ओह, मैं हार गया…"
नहीं।
बधिर होने में कोई हर्ज़ नहीं है।
कल आपने अध्यक्ष ज़िंसर का समर्थन किया था।
आज रात, अगर वे देख रही होंगी
या अगर आप उन्हें कोई संदेश देना चाहेंगे, तो क्या कहेंगे?
डॉ. ज़िंसर से कहूँगा कि हमारे दिल में झाँककर देखें…
देखें कि देश भर में क्या हो रहा है,
और गंभीरता से सोचें
कि बधिर जगत के लिए इसका क्या मतलब है।
ग्रेग वहाँ है चलिए
मैं गैल्यूडेट युनिवर्सिटी में आई
तो मैंने वहाँ एक बढ़ता हुआ संकट देखा।
मैं उठा…
पता चला कि पिछली रात, जब सब सो रहे थे,
एक प्रेस कॉनफ़रेंस हुई थी।
इस पद का प्रतीक इतना महत्वपूर्ण है
कि हमें उस बड़े मुद्दे पर ध्यान देना चाहिए।
इसलिए मैंने निर्णय किया है
कि शांति कायम करने का सबसे सही उपाय यही है
कि मैं अपना इस्तीफ़ा दे दूँ।
बाप रे, उन्होंने वाकई में इस्तीफ़ा दे दिया!
और सब ने कहा, "टीटीवाई, तुम्हारे लिए है।"
इसलिए मुझे कैंपस के दूसरी तरफ़ जाना पड़ा।
रविवार
और जैसे ही मैं गाड़ी में बैठा, उन्होंने रफ़्तार बढ़ाई।
मुझे दरवाज़ा बंद करने का मौका तक नहीं मिला।
टीटीवाई काँच के कमरे में था।
छोटे से अक्वेरियम की तरह, और सब मेरी तरफ़ देख रहे थे।
मैं ग्रेग हूँ चलिए
मैं ग्रेग के ठीक बगल में था।
मैं, टिम, ब्रिजेटा, हम चारों।
हम एकदम पास-पास थे।
और लिखा था, "तुम्हारे भाई-बहन कौन हैं?"
यह पक्का करने के लिए कि कीबोर्ड पर बैठा कोई बहुरूपिया नहीं हूँ।
ब्रूस स्टीवन नैंसी
…जेन बैसेट स्पिलमन।
वह आपको एक बयान देना चाहती है।
मिसेज़ स्पिलमन?
नमस्ते।
जैसा कि हमें इस सप्ताह मालूम हुआ,
हमारे सामने जो समस्याएँ थीं,
हमने उनकी जटिलता को ठीक से नहीं समझा।
कुछ लोगों की नज़रों में, मैं युनिवर्सिटी के भविष्य में
एक बाधा बनकर रह गई हूँ।
मैं आपको बताना चाहूँगी…
और मैं वाकई में गैल्यूडेट के भविष्य की परवाह करती हूँ,
इसलिए मैं उस बाधा को हटा रही हूँ।
आज, मैं अपना इस्तीफ़ा देती हूँ।
स्पिलमन ने इस्तीफ़ा दे दिया है
वह कमरा काँप रहा था।
टीटीवाई पर ऊटपटाँग अक्षर नज़र आने लगे।
बोर्ड को सिर्फ़
अध्यक्ष चुनने के लिए नहीं बुलाया गया था,
बल्कि एक सपना पूरा करने के लिए बुलाया गया था।
बधिरों और सुनाई न देने वालों के लिए,
दुनिया के सबसे बड़े
शैक्षणिक संस्थान के अध्यक्ष पद पर
एक बधिर व्यक्ति की
पदोन्नति।
आई किंग अध्यक्ष हैं
छात्र और उनके नेता:
टिम,
ब्रिजेटा,
ग्रेग,
जेरी।
आप लोग एक हुए,
मज़बूती जुटाई और संकल्प किया,
हिम्मत दिखाई,
और ताकत हासिल की
ताकि अपना भविष्य बदल पाएँ।
आज रात गैल्यूडेट युनिवर्सिटी के छात्र
आज एक हिम्मत भरे युग की शुरुआत को सलाम करते हैं।
विरोध करने के लिए, छात्रों के खिलाफ़
कोई प्रतिशोध नहीं होगा,
और बोर्ड में बधिरों का बहुमत होगा।
किंग! किंग!
हम यह वाकई में कह सकते हैं,
कि एक साथ और एकजुट होकर, इस सप्ताह
हम अपने खुद के अधिकारों के लिए खड़े होने के असमंजस से उभरकर आए।
बधिर ताकत!
मुझे कैसा लग रहा है?
मेरे पैर ज़मीन पर नहीं हैं।
मैं समझा नहीं सकता।
मुझे बहुत गर्व महसूस हुआ।
मुझे बधिर होने का कभी उतना गर्व
महसूस नहीं हुआ था।
हम एक हैं!
उस सप्ताह
हमारे बीच जो कुछ हुआ, हम वह सब भूल गए।
हम हमेशा यही सुनते हैं, "तुमसे नहीं होगा।"
हमने कहा, "नहीं, इस बार नहीं।
बधिर कर सकते हैं।"
मैं चारों देख रही थी और सोच रही थी,
श्रवण शक्ति वाली दुनिया में अगर आप बधिर हों, तो आपको रुकना नहीं चाहिए।
तुम इसे हमेशा याद रखोगे!
मैंने अपने नानाजी से बात की।
उन्होंने कहा, "तुमने ठीक कहा था।"
मेरा दिल भर आया।
अपने नानाजी से वह बात सुनकर।
मैंने कुछ तो ठीक किया होगा।
दुनिया सोचती है कि हम कुछ नहीं हैं!
क्या हम कुछ नहीं हैं?
नहीं!
- क्या हम कुछ नहीं हैं? - नहीं!
हमारी बात सुननी होगी!
गैल्यूडेट की जीत विकलांग लोगों के अधिकारों के
एक बड़े आंदोलन का हिस्सा बनी
दो साल बाद कॉन्ग्रेस ने
एमेरिकन्स विथ डिसएबिलिटीज़ ऐक्ट पास किया
आई. किंग जॉर्डन 18 सालों तक गैल्यूडेट युनिवर्सिटी के अध्यक्ष रहे
और उसके बाद से हमेशा एक बधिर ही अध्यक्ष बनता आया है
डेफ़ प्रेज़िडेंट नाउ!
संवाद अनुवादक : परवीन कौर शोम